Държавен вестник, бр. 110, 2007 г., стр. 49

Б Р О Й  110
Д Ъ Р Ж А В Е Н   В Е С Т Н И К
С Т Р .  49
и социалната политика, на Националната здрав-
ноосигурителна каса, на Изпълнителната аген-
ция по лекарствата, на Българския лекарски
съюз и на Българския зъболекарски съюз.
(3) Член на комисията се освобождава пред-
срочно:
1. по негова молба;
2. по предложение на председателя на коми-
сията до министъра на здравеопазването при
неявяване на повече от 4 поредни редовни засе-
дания на комисията.
Чл. 23. (1) Работата на комисията се подпо-
мага от експертни комисии, съставени от спе-
циалисти от различните медицински области,
икономисти и юристи.
(2) Съставът на експертните комисии и пра-
вилата за тяхната работа се утвърждават от
комисията и се съгласуват с министъра на здра-
веопазването.
(3) Експертните комисии извършват пред-
варителен преглед на заявленията и придружа-
ващата ги документация за включване, промя-
на или изключване на лекарствени продукти в
ПЛС, като изготвят становище до комисията
по всяко заявление.
(4) Експертните комисии въз основа на ста-
новищата по ал. 3 изготвят експертен доклад с
предложение за включване, промяна или из-
ключване на лекарствени продукти в Позитив-
ния лекарствен списък и нивото на заплащане,
който представят пред комисията.
(5) Съдържанието и структурата на експерт-
ния доклад, който изготвят експертните коми-
сии, се утвърждава от комисията и се съгласува с
министъра на здравеопазването. Докладът се
публикува на интернет страницата на комисията.
(6) Експертните комисии могат да поканят
заявителя или упълномощено от него лице да
представи лекарствения продукт на съответно-
то си заседание.
(7) За подпомагане работата на комисията
се създава звено от технически сътрудници—
служители на Министерството на здравеопаз-
ването, един от които е секретар на комисията.
(8) За подпомагане работата на комисията
могат да бъдат привличани и външни експерти
по гражданско правоотношение.
(9) Лицата по ал. 1 и 7 не са членове на
комисията и не участват при вземането на ре-
шенията є.
(10) За участието си в заседанията на коми-
сията нейните членове, председателят и лицата
по ал. 1, 7 и 8 получават възнаграждение.
(11) Финансовото обезпечаване на работата
на комисията се осъществява съгласно чл. 22,
ал. 2, т. 3 от Закона за лекарствените продукти
в хуманната медицина.
Чл. 24. (1) Председателят на комисията свик-
ва и ръководи заседанията на комисията.
(2) При отсъствие на председателя той упъл-
номощава писмено член на комисията, който
да го замества и да упражнява определени него-
ви правомощия.
Чл. 25. (1) Председателят, членовете на ко-
мисията, както и членовете на комисиите по
чл. 23, ал. 1 и лицата по чл. 23, ал. 7 и 8 са длъж-
ни да не разгласяват данни и обстоятелства,
станали им известни при или по повод осъщес-
твяването на дейността им в комисията.
(2) Председателят и членовете на комисия-
та, членовете на техните семейства, както и
членовете на комисиите по чл. 23, ал. 1 и лица-
та по чл. 23, ал. 7 и 8 не могат да участват в
дейности, свързани с разработването, производ-
ството, маркетинга и търговията на едро с ле-
карствени продукти, за което подписват декла-
рация по образец, утвърден от комисията и
съгласуван с министъра на здравеопазването.
Чл. 26. (1) Обсъждането на заседанията на
комисията на експертния доклад, приложената
към заявлението документация и вземането на
решения се извършва в закрито заседание.
(2) Комисията може да покани заявителя или
упълномощено от него лице да представи лекар-
ствения продукт на съответното си заседание.
Чл. 27. (1) Заседанията на комисията се счи-
тат за редовни, ако на тях присъстват най-мал-
ко 2/3 от нейните членове. Решенията се вземат
с мнозинство най-малко 2/3 от присъстващите,
но не по-малко от 7 гласа.
(2) За всяко от заседанията на комисията
секретарят изготвя протокол, който се подпис-
ва от председателя и от всички присъствали на
заседанието членове най-късно в началото на
следващото заседание.
Допълнителна разпоредба
§ 1. По смисъла на наредбата:
1. “Публични средства” са финансови средс-
тва, постъпващи в бюджета на държавата, на-
бирани от данъци, такси и други приходи, уп-
равлявани от изпълнителната власт, местната
власт и държавни обществени институции и
разходвани за предоставяне на стоки и услуги
на национално, регионално и общинско ниво.
2. “Обществен здравноосигурителен фонд” е
публична институция, която събира и разпре-
деля здравноосигурителни вноски и здравно-
осигурителни премии за здравни дейности, услу-
ги и стоки за най-голям брой здравноосигурени
лица на територията на съответната страна.
3. “Членове на семейството” са:
а) съпрузите и лицата, които се намират във
фактическо съжителство с председателя и чле-
новете на комисията;
б) децата на председателя и на членовете на
комисията.
Заключителни разпоредби
§ 2. До 5 януари 2008 г. Министерският съ-
вет по предложение на министъра на здравео-
пазването определя състава на комисията, ко-
ято изработва Позитивния лекарствен списък.
§ 3. След изтичане на първите две години от
мандата на членовете на комисията по жребий
се определят половината от членовете, чийто
мандат се прекратява.